ཁོའི་མིང་ལ་ཀུ་ལེ་ནོ་ཟེར་ཞིང་།དྭ་ཕྲུག་སློབ་གྲྭ་ནས་རང་ལོ་ལ་སོན་དུས་སློབ་གཙོས་པགས་རིགས་ལས་གྲྭ་ཞིག་ལ་བཙོངས།པགས་རིགས་ལས་གྲྭ་དེ་ནས་དུས་རབས་དེའི་ཧྥ་རན་སའི་ན་གཞོན་མེད་པོ་མང་བོ་དང་འདྲ་བར་ཀུ་ལེ་ནོ་ཡིས་གདུག་རྩུབ་དང་གཅར་རྡུང་འོག་ཁལ་མ་དང་བཞོན་པ་ལྟ་བུའི་ལས་ཀ་སྙིང་གིས་མི་བཟོད་པ་ལས་བཞིན་འཚོ་བ་བདའ་ཐབས་བྱས།སྟབས་ལེགས་པ་ཞིག་ལ་ཉིན་ཞིག་ཁོ་རང་སྤོས་ཆུ་མཁན་པོར་གྲགས་པའི་སྤོས་ཆུ་སྡེབ་སྦྱོར་མཁན་པ་འུ་ཏི་ནུའི་སྐུ་མདུན་དུ་སྟེས་དབང་གིས་འབྱོར་ཞིང་།ཁོའི་དབང་ཤེས་རྣོན་པོ་དེ་ལ་གདེངས་འཇོག་ཡག་པོ་ཐོབ།ལྷག་པར་དུ་བསྟུད་མར་མཁན་པོ་དེ་ལ་འབྲེལ་འདྲིས་བྱས་ཤིང་མཐར་པགས་རིགས་ལས་གྲྭ་ནས་མཁན་པོའི་ཟུར་དུ་གནས་སྤོར་ཐུབ་པ་བྱུང་།རིམ་བཞིན་ཀུ་ལེ་ནོ་ཡིས་རང་གི་ཕུགས་མདུན་ནང་དུ་ཉར་བའི་དྲི་སྣ་འབུམ་ཕྲག་གཅིག་ཏུ་བསྡུ་བའི་ཐབས་རྩལ་གྱི་མན་ངག་ལ་ཡང་ནས་ཡང་དུ་བསམ་གཞིགས་བྱས།ཉིན་ཞིག་སྤོས་ཆུ་མཁན་པོ་པ་འུ་ཏི་ནུ་ལགས་ཀྱིས་ཁོ་ལ་སྤོས་ཆུ་ཐོག་མར་འབྱུང་བའི་གནས་ཀི་ལ་ཏི་ཞེས་པའི་སྐོར་གླེང་བ་མ་ཟད།ས་དེའི་མི་རྣམས་ལ་དྲི་སྣ་འབུམ་ཕྲག་གཅིག་ཏུ་བསྡུ་བའི་ཐབས་ཤེས་ཡོད་པ་བརྗོད།དེ་ནས་ཀུ་ལེ་ནོ་ཡིས་མཁན་པོ་པ་འུ་ཏི་ནུའི་ངོ་སྦྱོར་ཡི་གེ་ཁྱེར་ནས་མིང་དུ་གྲགས་པའི་ཀི་ལ་ཏི་ཞེས་པར་འབྱོར།ཡིན་ཡང་ཀུ་ལེ་ནོ་སོང་ཤུལ་དུ་སྟབས་མ་ལེགས་པར་མཁན་པོ་པ་འུ་ཏི་ནུའི་ཁང་བ་རྡིབས་ཏེ་མཁན་པོ་ཁོང་ལྔ་ལམ་དུ་བརྫངས།